У П У Т С Т В О

ЗА ДОКУМЕНТАЦИЈУ РАДИ ОБАВЉАЊА СПЕЦИЈАЛЧИСТИЧКОГ СТАЖА

ВАН РЕПУБЛИКЕ СРПСКЕ

Када специјализант обави цјелокупан прописани специјализантски стаж, дужан је да се јави стручној служби Медицинског факултета у Фочи, како би добио неопходна упутства у вези припрема за полагање специјалистичког испита.

За добијање саглаасности Министарства здравља и социјалне заштите Републике Српске за полагање специјалистичког испита, за кандидата треба да се припреми следећа документација:

1. Пријава за полагање испита
2. Рјешење о одобрењу специјализације
3. Специјлизантски индекс (Уредно попуњен, потписан и овјерен) и фотокопија овјерена у општини х 3
4. Специјализантски картон (Уредно попуњен, потписан и овјерен) и фотокопија овјерена у општини х 3
5. Овјерену фотокопију дипломе о завршеном факултету
6. Лични захтјев за полагање испита
7. Приједлог установе за коју специјализира
8. Приједлог ментора,
9. Приједлог надлежне Катедре Медицинског факултета у Фочи
10. Приједлог координатора за специјализације
11. Приједлог Медицинског факултета у Фочи за полагање испита
12. Републикчку административну таксу-12 КМ
13. Уплатницу за трошкове полагања специјалистичћког испита

Овако комплетирана документација прослијеђује се Министарству здравља и социјалне заштите Републике Српске ради добијања сагласности за полагање специјалистичког испита.

Након што се од надлежног Министарства добије предметна сагласност, Медицински факултет предлаже Комисију за полагање, а коју коначно својим рјешењем именује Министарство здравља и социјалне заштите Републике Српске.

Када се добије рјешење о именовању Комисије за полагање специјалистичког испита, спроводи се процедура одређивања датума и заказивања полагања специјлистичког испита на Медицинском факултету у Фочи.

У оптималним условима за спровођење цјелокупно наведене процедуре потребно је најмање 1 мјесец.

Специјализант је обавезан да се придржава напријед наведеног, како би благовремено и на вријеме могло бити организовање полагања специјалистичког испита.